বিয়ে করতে ৬০০ কিলোমিটার গাড়ি চালিয়ে এসে প্রেমিকের হাতে খুন

ওয়েবডেস্ক- হায় রে প্রেম! ৬০০ কিলোমিটার গাড়ি চালিয়ে এসে প্রেমিককে বিয়ে করার জন্য অনুরোধ করতে এসেছিলেন। কিন্তু সেই আসাই মর্মান্তিক পরিণতি ডেকে আনল। প্রেমিকের হাতে খুন হলেন মহিলা। রাজস্থানের (Rajasthan) ঘটনা। ঘটনার পরের দিন মহিলার দেহ গাড়ির মধ্যে থেকে উদ্ধার হয়েছে। শিক্ষক প্রেমিককে গ্রেফতার করেছে পুলিশ। মৃতার বয়স ৩৭ বছর। বিয়ের জন্য প্রেমিককে রাজি করাতে ৬০০ কিলোমিটার গাড়ি চালিয়ে এসেছিলেন তিনি। গাড়ির ভিতর থেকে মহিলা দেহ ও একটি লোহার রড উদ্ধার করেছে পুলিশ।

মৃতা মুকেশ কুমারী (Mukesh Kumari) ঝুনঝুনে অঙ্গনওয়ারিতে সুপারভাইজার হিসেবে কাজ করতেন। তিনি স্বামী বিচ্ছিন্না। বিগত ১০ বছর তিনি স্বামীর থেকে আলাদা থাকেন। ২০২৪ সালের অক্টোবরে ফেসবুকের মাধ্যমে মুকেশের আলাপ হয় মানারামের (Manaram) সঙ্গে। মানারাম একজন স্কুল শিক্ষক। তিনি বারমেরে শিক্ষকতা করতেন। ক্রমশই তাদের মধ্যে ঘনিষ্ঠতা বাড়ে। বিয়ের জন্য মানারামকে রাজি করাতে মুকেশ নিজে গাড়ি চালিয়ে ঝুনঝুন থেকে বারমেরে আসেন। ৬০০ কিলোমিটার পথ পাড়ি দেন শুধু একবার মানারামকে দেখবেন বলেন। তিনি জানান, মানারামকে নিয়ে বিয়ে করতে চান। সে তাকে বিয়ে করতে চেয়েছিল, যদিও তার বিবাহবিচ্ছেদের মামলা এখনও আদালতে বিচারাধীন ছিল।

আরও পড়ুন- বেঙ্গালুরুতে বায়ু সেনার ইঞ্জিনিয়ারের আত্মহত্যা, ২৪ তলা থেকে ঝাঁপ

১০ সেপ্টেম্বর, মুকেশ তার অল্টো গাড়িটি ঝুনঝুনু থেকে বাড়মেরের মানারামের গ্রামে নিয়ে যান। স্থানীয়দের কাছ থেকে পথ জিজ্ঞাসা করার পর, তিনি মানারামের বাড়িতে পৌঁছে যান। সে মানারামের পরিবারকে তাদের সম্পর্কের কথা জানায়। এই কথা বলতেই মানারাম, মুকেশের উপর রেগে যান। পরে মানারাম জানান তিনি মুকেশের সঙ্গে ব্যক্তিগতভাবে বিষয়টি নিয়ে কথা বলতে চান। সন্ধ্যার দিকে গাড়ির মধ্যেই মুকেশকে মাথায় লোহার রড মেরে খুন করে মানারাম।

এরপর সে তার মৃতদেহ তার গাড়ির চালকের আসনে রাখে, এটিকে দুর্ঘটনার রূপ দিতে গাড়িটিকে উলটে দেয়। ঘরে ফিরে মানারাম ঘুমোতে চলে যায়। পরের দিন সকালে, তিনি তার আইনজীবীকে মুকেশের মৃতদেহ সম্পর্কে পুলিশকে জানাতে বলেন। পুলিশ মোবাইল ফোনের লোকেশন ট্র্যাক করে মানারামকে গ্রেফতার করে। পুলিশের কাছে খুনের কথা স্বীকার করে মানারাম।

দেখুন আরও খবর-